Case:00

(จิ้มๆ ลากๆ ได้ที่ https://time.graphics/line/104464 )

* ไม่พบร่องรอยการต่อสู้ = เหยื่อไม่ขัดขืนเมื่อพบกับคนร้าย เป็นไปได้ว่าคนร้ายอาจมาในรูปแบบที่เป็นมิตร

* ไม่มีร่องรอยการต่อสู้ = ผู้ตายเสียชีวิตมาก่อนแล้วจึงถูกพามายังที่เกิดเหตุ หากหลักฐานที่ตรวจพบดีเอ็นเอที่เกี่ยวข้องกับคนร้าย เช่น ถุงยางอนามัยใช้แล้ว ก็ไม่น่าจะพบในที่เกิดเหตุ

* พบกระดุมตกอยู่ห่างจากที่เกิดเหตุ 1 กม. ตรงกับระยะทางที่พบรอยล้อรถ เป็นไปได้ว่าเป็นกระดุมสูทของเหยื่อ

* ไม่พบรอยเท้าบริเวณที่เกิดเหตุ = เหยื่อไม่ได้เข้ามาในบริเวณนี้ด้วยตัวเอง อาจจะเสียชีวิตหรือหมดสิก่อนถูกพามา โดยอาจถูกขนย้ายมาด้วยวิธีอื่นนอกจากการการเดินหรือลาก

* ศพมีน้ำหนักมาก ไม่น่าจะสามารถขนย้ายได้ด้วยตัวคนเดียว = คนร้ายอาจมีมากกว่า 1 คน

* แผลทะลุหัวใจ ไม่พบดินปืนหรือกระสุนในบริเวณ = ไม่ใช่แผลถูกยิง เป็นไปได้ว่าเกิดจากของมีคม

* หลุุมถูกขุดลึก 1.5 เมตร แต่กลับไม่พบกองดินในบริเวณใกล้เคียง

* พบผ้าเช็ดปากเปื้อนเลือด = เหยื่ออาจเพิ่งทานเลือดมาก่อนเสียชีวิต

* หลุมไม่ได้ถูกกลบ เป็นไปได้ว่าคนร้ายจำเป็นต้องรีบออกจากที่เกิดเหตุด้วยสาเหตุบางอย่าง หรือไม่อาจเป็นความตั้งใจของคนร้ายที่ต้องการให้เจ้าหน้าที่เห็นที่เกิดเหตุในลักษณะนี้

### **ข้อมูลจากเจ้าหน้าที่แผนกต่างๆ**

#### **แผนกสืบสวน**

* พฤติกรรมของผู้ตายในระยะเวลา 2 อาทิตย์ที่ผ่านมา(ข้อมูลจากสตาฟ)
* ไม่ค่อยกลับบ้าน(ข้อมูลจากสตาฟ)
* มีเรื่องทะเลาะเบาะแว้งทางธุรกิจกับฝูงซิลวา(ข้อมูลจากสตาฟ) = อาจก่อคดีฆาตกรรมเพราะความขัดแย้ง ฝูงซิลวาอยู่ในข่ายสงสัย
* มีปากเสียงกับโจแอนนาเล็กน้อยเกือบทุกครั้งที่เจอหน้ากัน(ข้อมูลจากสตาฟ) = อาจมีความขัดแย้งในครอบครัว โจแอนนาอยู่ในข่ายสงสัย
* ไปทำงานตามปกติ(ข้อมูลจากสตาฟ) = ช่วงเวลาที่เสียชีวิตอยู่ระหว่างเวลาเลิกงาน-เวลาที่พบศพ
* มีบันทึกการใช้บัตรเครดิตของเอ็ดเวิร์ด ซื้อแหวนจากร้าน Bianca Jewelers ในเวลา 20.01น. หนึ่งวันก่อนการพบศพ (ข้อมูลจากสตาฟ) = สันนิษฐานว่าซื้อให้คนอื่น
* เอ็ดเวิร์ดกับเจค๊อบอยู่ด้วยกันในคืนก่อนการเสียชีวิต(ข้อมูลจากสตาฟ) = เจค๊อบอยู่ในข่ายสงสัย
* Document transaction history ของร้าน Bianca Jeweler Co., Ltd

#### **ข้อมูลจากนักตามกลิ่น**

* มีกลิ่นของแวมไพร์ เพศชาย วัยกลางคนอยู่เจือจาง (ข้อมูลจากสต๊าฟ) = อาจเป็นกลิ่นของผู้ตาย
* มีกลิ่นเลือดมนุษย์เจือจาง (ข้อมูลจากสต๊าฟ) = คาดว่าน่าจะเป็นกลิ่นของมนุษย์ที่ผู้ตายได้ทานเลือดเข้าไป (คาดว่าน่าจะเป็นกลิ่นเดียวกับเลือดของคีแรน ฟาเบียนที่ติดอยู่บนผ้าเช็ดปาก)
* น้ำหอมกลิ่น Private Blend Oud Wood Eau de Parfum โดยมีกลิ่น Versace ‘Bright Crystal’ Perfume ที่เข้มข้นกว่าบนตัวศพ (ข้อมูลจากสต๊าฟ) = กลิ่นแรกเป็นน้ำหอมunisex กลิ่นที่สองเป็นน้ำหอมสำหรับสตรี กลิ่นที่เข้มข้นกว่าอาจจะเป็นน้ำหอมที่ผู้ตายใช้ประจำ หรือคนร้ายอาจมีการนำน้ำหอมมาฉีดบนตัวศพเพื่อบิดเบือนหลักฐาน ส่วนกลิ่นที่จางกว่าอาจเป็นของผู้อื่นที่มีส่วนเกี่ยวข้อง
* ไม่มีกลิ่นเหงื่อที่บ่งบอกอารมณ์เฉพาะในที่เกิดเหตุ (ข้อมูลจากสต๊าฟ) = คาดว่าศพของผู้ตายถูกเคลื่อนย้ายมาจากที่อื่น
* มีกลิ่นกุหลาบติดตัวศพ(ข้อมูลจากสต๊าฟ)
* ผลกลิ่นเลือดบนผ้าเช็ดปาก : [เป็นกลิ่นเลือด มนุษย์ เพศชาย] (ข้อมูลจากสต๊าฟ)
* ผลกลิ่นสารคัดหลั่งภายในถุงยางอนามัย: [ไลแคน เพศชาย วัยเจริญพันธุ์] (ข้อมูลจากสต๊าฟ)
* ผลกลิ่นที่ติดอยู่บนจอบ: [กลิ่นดินแบบเดียวกับดินในที่เกิดเหตุ] (ข้อมูลจากสต๊าฟ) = ถูกใช้เพื่อขุดดินในที่เกิดเหตุมาก่อน
* เศษกำมะหยี่จากรถ Jaguar สีดำรุ่น XJS ป้ายทะเบียน G644 XDU: [กลิ่นเลือดเจือจางจนระบุไม่ได้, กลิ่นเนื้อสด,ผัก,ผลไม้ปะปนกัน] (ข้อมูลจากสต๊าฟ) = คาดว่าเคยมีศพบรรทุกอยู่ท้ายรถ, เป็นรถที่ถูกใช้ในชีวิตประจำวัน เคยถูกใช้บรรทุกของชำ ผู้ใช้รถหรือคนที่เกี่ยวข้องกับผู้ใช้รถยังมีความต้องการด้านอาหารทั่วไปเพื่อดำรงชีวิต
* กลิ่นศพของผู้ตาย: [กลิ่นฟอร์มาลีนรุนแรง ไม่พบกลิ่นอื่นๆเพิ่มเติม]
* ในที่เกิดเหตุพบกลิ่นลึกลับที่อธิบายไม่ได้
* หลักฐานกลิ่นเมื่อ [ตรวจสอบ คีแรน ฟาเบี้ยน] (ข้อมูลจากสต๊าฟ)

1. กลิ่นคู่ครอง
2. กลิ่นโจแอนนา ไวน์การ์ด

* หลักฐานกลิ่นเมื่อ [ตรวจสอบ โจแอนนา ไวน์การ์ด]  (ข้อมูลจากสต๊าฟ)

1. กลิ่นสถานะนายเหนือ
2. กลิ่นน้ำหอม Versace ‘Bright Crystal’ Perfume

* หลักฐานกลิ่นเมื่อ [ตรวจสอบ เจคอบ อัลเลน]  (ข้อมูลจากสต๊าฟ)

1. กลิ่นน้ำหอม Private Blend Oud Wood Eau de Parfum
2. กลิ่นเอ็ดเวิร์ด ไวน์การ์ด ติดอยู่เจือจาง

#### **แผนกพิสูจน์ที่เกิดเหตุ**

* ‘กองใบไม้และดินที่โดนเขี่ยบริเวณใกล้ศพ’
* มีดทำครัวเปื้อนเลือดถูกฝังอยู่ใต้ดิน ขนาดยาว 14.5 cm กว้าง 4.8 cm
* รอยเท้าที่ไม่สมบูรณ์

ผลการตรวจรอยนิ้วมือและเส้นผมจากรถ Jaguar สีดำรุ่น XJS ป้ายทะเบียน G644 XDU
* มีประวัติการล้างรถก่อนการตรวจสอบ 2 วัน
รอยนิ้วมือของคีแรน ฟาเบี้ยน
เส้นผมของโจแอนนา ไวน์การ์ด
ไม่รอยนิ้วมือและเส้นผมของบุคคลอื่น (ข้อมูลจากสต๊าฟ)

ตรวจสอบที่พักอาศัยคีแรน ฟาเบี้ยน
* ไม่พบร่องรอยที่เกี่ยวข้องกับคดี (ข้อมูลจากสต๊าฟ)

ตรวจสอบที่พักอาศัยโจแอนนา ไวน์การ์ด
* ขวดน้ำหอม Versace ‘Bright Crystal’ Perfume

* ไม่พบร่องรอยที่เกี่ยวข้องกับคดี (ข้อมูลจากสต๊าฟ)

#### **แผนกเทคนิคแลป DNA**

* ผลตรวจเลือดที่เปื้อนผ้าเช็ดปากของผู้ตายเป็นของ [คีแรน ฟาเบี้ยน]

* ถุงยางอนามัยใช้แล้ว มี DNA ของ [โดมินิก วิลเลี่ยม]
* ผลตรวจเลือดที่เปื้อนมีดทำครัว ขนาดยาว 14.5 ซม.กว้าง 4.8 ซม. เลือดเป็นของผู้ตาย [เอ็ดเวิร์ด ไวน์การ์ด] (ข้อมูลจากสต๊าฟ)

#### **แผนกเทคนิคแลป**

* รองเท้าของศพไม่เปื้อนเศษดินในบริเวณที่เกิดเหตุ (ข้อมูลจากสต๊าฟ) = ผู้ตายไม่ได้เดินมาสถานที่เกิดเหตุเอง

* เสื้อผ้าของเอ็ดเวิร์ดมีเศษกำมะหยี่กระโปรงท้ายรถยี่ห้อ Jaguar รุ่น XJS ติดอยู่ (ข้อมูลจากสต๊าฟ) = ร่างของผู้ตาย(ที่อาจจะยังมีชีวิตอยู่หรือตายไปแล้ว)อยู่ในกระโปรงท้ายรถ Jaguar รุ่น XJS

* ไม่พบรอยนิ้วมือบนจอบขุดดิน = คนร้ายอาจใส่ถุงมือในการลงมือ หรืออาจไม่ได้ใช้จอบในการขุด

* พบเศษกำมะหยี่กระโปรงท้ายรถยี่ห้อ Jaguar รุ่น XJS ติดอยู่บนจอบขุดดิน = จอบดังกล่าวถูกใส่อยู่ในกระโปรงท้ายรถที่ใส่ร่างของผู้ตายด้วย

* รถ Jaguar สีดำรุ่น XJS ป้ายทะเบียน G644 XDU เจ้าของรถคือ คีแรน ฟาเบี้ยน = บุคคลปริศนาคีแรน ฟาเบี้ยน มีเอี่ยวในสักเรื่อง

* ลายนิ้วมือบนผ้าเช็ดหน้าเป็นของเอ็ดเวิร์ด ไวน์การ์ด = ผู้ตายจับผ้าเช็ดหน้า
* ผลตรวจสอบลายนิ้วมือบนถุงยางอนามัยใช้แล้ว: พบลายนิ้วมือของโดมินิก วิลเลี่ยม
* ผลการพิสูจน์รอยเท้าที่ไม่สมบูรณ์: ขนาดอยู่ที่ US 8 - 10

#### **แผนกชันสูตร**

* แผลโดนแทงทะลุหัวใจ 1 แผล ความยาวของบาดแผลจะเท่ากับความกว้างของของวัตถุที่แทง, ขอบแผลเรียบ ไม่มีขอบถลอกหรือช้ำเขียว ไม่มีโพรงแผล(ข้อมูลจากสตาฟ) = อาวุธน่าจะเป็นของมีคม เช่น มีด แต่ไม่สามารถสรุปได้
* แผลบริเวณศีรษะด้านหลัง แผลถูกทุบด้วยของแข็งไม่มีคม มีเลือดออก กะโหลกยุบ, ไม่มีร่องรอยบาดแผลจากการต่อสู้ขัดขืน(ข้อมูลจากสตาฟ) = ผู้ตายอาจถูกทำให้หมดสติก่อนถูกสังหารด้วยของมีคม
* เพิ่งดื่มเลือดได้ไม่นาน (จากปริมาณเม็ดเลือดในร่างกาย) (ข้อมูลจากสตาฟ)
* ตายประมาณเวลา 02:14 น. มีผู้พบศพเวลาประมาณ 02:26 น.(ข้อมูลจากสตาฟ)
* ผลตรวจบาดแผลจากการถูกแทง: แผลมีมุมแหลมด้านเดียว แผลกว้าง 5.0 cm ลึก 15.0 cm องศาบาดแผลเกือบตั้งฉากกับแนวกระดูกสันหลัง (ข้อมูลจากสตาฟ)

#### **ข้อมูลจากเจ้าหน้าที่สอบสวน**

##### **รายชื่อผู้ต้องสงสัย**

**วินเซนต์ ซิลวา** (44 ปี) ไลแคน สูงราว 183 ซม. หัวหน้าฝูงไลแคนโดยกฎหมาย ปัจจุบันดำรงตำแหน่งหัวหน้าแผนกสืบสวนสอบสวนของ PBI และฝูงไลแคนของซิลวาถือครองธุรกิจก่อสร้างที่ใหญ่ที่สุด เมื่อสัปดาห์ก่อนหนังสือพิมพ์ลงข่าวการทับรอยกันของธุรกิจของฝูงซิลวาและผู้ตาย (ข้อมูลจากสตาฟ) = อาจเกิดข้อขัดแย้งทางธุรกิจจนเกิดเหตุฆาตกรรมเพื่อกำจัดคู่แข่ง **การสอบปากคำ**

**เจคอบ อัลเลน** (290 ปี) แวมไพร์ สูงราว 173 ซม. เป็นเพื่อนกับผู้ตายมา 90 ปี มักไปดื่มที่ร้านริมทะเลและออกรอบด้วยกันเป็นประจำ ได้พบกับผู้ตายในวันก่อนเกิดเหตุ อ้างว่าในช่วงเวลาเกิดเหตุอยู่ที่บ้าน ไม่มีพยานยืนยัน (ข้อมูลจากสตาฟ) = กลิ่นแวมไพร์ชายวัยกลางคน (ข้อมูลจากนักตามกลิ่น) อาจเป็นกลิ่นของเจคอบ อัลเลน **การสอบปากคำ**

**เบียทริกซ์ อัลแซน** (34 ปี) มนุษย์หมาป่า สูงราว 158 ซม. เลขานุการของผู้ตาย เธอหลงรักความเป็นสุภาพบุรุษของเอ็ดเวิร์ด และมีผู้พบเห็นว่าเขามักซื้อช่อดอกไม้ให้เธอในวันพิเศษ (ข้อมูลจากสตาฟ) = เธออาจมีความสัมพันธ์ในเชิงชู้สาวกับผู้ตาย กลิ่นดอกกุหลาบที่ติดตัว (ข้อมูลจากนักตามกลิ่น) อาจเกิดจากผู้ตายนัดพบกับเธอก่อนเกิดเหตุและซื้อช่อกุหลาบให้ และอาจซื้อแหวนจาก Bianca Jewelers (ข้อมูลจากพนักงานสืบสวน) เป็นของขวัญให้เธอ **การสอบปากคำ**

**โจแอนนา ไวน์การ์ด** (310 ปี) แวมไพร์ สูงราว 165 ซม. เคยเป็นคู่ครองของเอ็ดเวิร์ด ปัจจุบันดำรงตำแหน่งนายเหนือแทนเอ็ดเวิร์ดที่เสียชีวิต ว่ากันว่าแท้จริงแล้วเธอคือผู้กุมบังเหียนตัวจริงของวงการสื่อสิ่งพิมพ์ และมีปากเสียงกับผู้ตายบ่อยครั้งก่อนเกิดเหตุ(ข้อมูลจากสตาฟและแผนกสืบสวน) = การมีปากเสียงกันระหว่างเธอและผู้ตายอาจเป็นได้สองกรณี คืออาจเกิดการขัดแย้งกันในแง่ธุรกิจ หรือในแง่ของปัญหาชู้สาว และการที่ผู้ตายไม่กลับบ้านในช่วง 2 สัปดาห์ก่อนเกิดเหตุ (ข้อมูลจากเจ้าพนักงานสืบสวน) เป็นไปได้ว่าอาจเกิดการทะเลาะเบาะแว้งกันอย่างรุนแรงจนผู้ตายตัดสินใจไม่กลับบ้าน ซึ่งบอกได้ว่าเธออาจไม่ใช่คนที่สามารถเข้าหาผู้ตายได้อย่างเป็นมิตรนัก ดังนั้นเจคอบ อัลเลนซึ่งเป็นเพื่อนของผู้ตายและ(อาจจะ)เป็นเจ้าของกลิ่นบนผ้าเช็ดหน้าของผู้ตายอาจมีส่วนเกี่ยวข้อง **การสอบปากคำ**

**คีแรน ฟาเบี้ยน** (36 ปี) มนุษย์ สูงราว 175 ซม. เป็นนักเขียนข่าวและพนักงานสำนักพิมพ์ The Paranormal Times องครักษ์ประจำตระกูลไวน์การ์ด และข้อมูลจากห้องแล็ปบ่งบอกว่าผู้ตายเคยถูกใส่อยู่ในกระโปรงท้ายรถ Jaguar รุ่น XJS ทะเบียน G644 XUD ซึ่งเขาเป็นผู้ครอบครอง (ข้อมูลจากสตาฟและเจ้าพนักงานแล็บ) = คีแรน ฟาเบี้ยนอาจเป็นหนึ่งในผู้ลงมือ อาจโดยสมัครใจหนรือบังคับก็ตาม หรืออาจเป็นแพะ เนื่องจากหากโจแอนนาเป็นผู้วางแผนและลงมือ เธอสามารถใช้รถของฟาเบี้ยนได้หากเธอต้องการ **การสอบปากคำ**

##### **ข้อมูลพยาน**

**มีมี่ เจอคูร์น่า** (21ปี) และ **โดมินิก วิลเลี่ยม** (18ปี) คู่ไลแคน พยานผู้พบศพระหว่างการออกเดทในเวลาตี 2 ทั้งสองไม่เห็นใบหน้า/รูปพรรณคนร้าย พบศพอยู่ในหลุมดิน(ข้อมูลจากสต๊าฟ)=ถุงยางอนามัยใช้แล้วเป็นของคู่พยาน ดังนั้นจึงเชื่อว่าไม่มีความเกี่ยวข้องกับคดี
##### **ข้อมูลอื่นๆ**

Bianca Jewelers วันที่ 9 กุมภาพันธ์ 2018 เวลา 11:01 เอ็ดเวิร์ด ไวน์การ์ด มารับแหวนเงินที่สั่งทำเอาไว้ เพราะรุ่นที่เขาต้องการไม่มีขายแล้วจึงต้องสั่งทำ(ข้อมูลจากสตาฟ)=ตั้งข้อสังเกตว่าบางทีแหวนรุ่นที่ไม่มีขายแล้วอาจไม่ใช่ของขวัญให้เบียทริกซ์แต่อาจให้โจแอนนา หรือไม่ก็อาจเป็นเพียงรสนิยมส่วนตัวของไวน์การ์ดเพียงเท่านั้น

#### **แผนกวิเคราะห์พฤติกรรม**

* นักวิเคราะห์พฤติกรรม "จอห์น บาร์ตัน" เข้าร่วมการสอบสวน เจค็อบ อัลเลน พบว่า [ความสัมพันธ์ระหว่างเจค็อบและเอ็ดเวิร์ดไม่ได้เป็นอย่างที่เจค็อบบอก] (ข้อมูลจากสต๊าฟ)
* นักวิเคราะห์พฤติกรรม  "จอห์น บาร์ตัน" เข้าร่วมการสอบสวน คีแรน ฟาเบี้ยน พบว่า [คีแรนไม่ได้โกหก] และ [คีแรนกำลังปิดบังบางอย่าง]
* นักวิเคราะห์พฤติกรรม  "จอห์น บาร์ตัน" เข้าร่วมการสอบสวน วินเซนต์ ซิลวา พบว่า [วินเซนต์ ซิลวาไม่มีความเกี่ยวข้องกับคดี]
* นักวิเคราะห์พฤติกรรม  "จอห์น บาร์ตัน" เข้าร่วมการสอบสวน คีแรน ฟาเบี้ยน พบว่า [มีความรู้สึกผิดเจือปน]

#### **แผนกจิตแพทย์**

* จิตแพทย์ "กอร์ก้า ฮันเตอร์" เข้าร่วมการสอบสวน โจแอนนา ไวน์การ์ด พบว่า [โจแอนนารู้เรื่องความสัมพันธ์ลับของเอ็ดเวิร์ด]
* จากการสอบปากคำโจแอนนา ไวน์การ์ด พบว่าโจแอนนา [ไม่ชอบ เจคอบ อัลเลนและวินเซนต์ ซิลวา]
* จิตแพทย์ "กอร์ก้า ฮันเตอร์" เข้าร่วมการสอบสวน เจค็อป อัลเลน พบว่า [อารมณ์ของเจคอบเกิดจากความเศร้า] และ [เจคอบกำลังปิดบังบางอย่าง]
* นักวิเคราะห์พฤติกรรม  "จอห์น บาร์ตัน" เข้าร่วมการสอบสวน เบียทริกซ์ อัล-แซน พบว่า [เบียร์ทริกซ์ อัล-แซน ไม่ได้โกหกทั้งการสอบปากคำ] และ [เบียร์ทริกซ์ อัล-แซน ไม่รู้เรื่องความสัมพันธ์ลับของเอ็ดเวิร์ด ไวน์การ์ด]
* -จากการสอบปากคำคีแรน ฟาเบี้ยน พบว่าคีแรน [ไม่ได้โกหกเมื่อสีอารมณ์เป็นสีฟ้า] แต่ [โกหกเมื่อสีอารมณ์เป็นสีเทาอ่อน] และ [กล่าวโทษบุคคลอื่นเมื่อสีอารมณ์เป็นสีแสด]

### **ข้อมูลจากหลักฐานต่างๆ**

* ลายนิ้วมือบนผ้าเช็ดหน้าเป็นของ [เอ็ดเวิร์ด ไวน์การ์ด]
**ข้อมูล:**
* พบเศษกำมะหยี่กระโปรงท้ายรถยี่ห้อ Jaguar รุ่น XJS
* มี DNA ของ [โดมินิก วิลเลี่ยม]
**ข้อมูล:**
* ยาว 14.5 cm กว้าง 4.8 cm
* เลือดบนมีดเป็นของผู้ตาย [เอ็ดเวิร์ด ไวน์การ์ด]
**ข้อมูล:**
* เจ้าของรถคือ คีแรน ฟาเบี้ยน
* มีรอยนิ้วมือของคีแรน ฟาเบี้ยน
* พบเส้นผมของโจแอนนา ไวน์การ์ด

## **Manhunt Process**

จับกุมคีแรนได้สำเร็จ แต่ไม่สามารถจับกุมโจแอนนาได้

## **Kieran's Confession**

**3/21/2018 11:27AM**

**สถานที่สอบปากคำ:** ศูนย์พยาบาลสิ่งมีชีวิตเหนือธรรมชาติ สำนักงานใหญ่ PBI, แมนฮันตั้น, นิวยอร์ค

เสียงบันทึกคำสารภาพของ คีแรน ฟาเบี้ยน องครักษ์ตระกูลไวน์การ์ด ผู้สมรู้ร่วมคิดในคดีฆาตรกรรม สมาชิกสภาสิ่งมีชีวิตเหนือธรรมชาติ เอ็ดเวิร์ด ไวน์การ์ด

“คืนวันเกิดเหตุ...นายเหนือเอ็ดเวิร์ดกลับมาเอาเอกสารที่บ้านครับ แล้วพวกเขาก็มีปากเสียงกันอีกครั้ง นายหญิงรู้ว่านายเหนือซื้อแหวนแบบเดียวกันให้เจคอบ … ผมคิดว่าเธอรู้อยู่แล้วว่านายเหนือพยายามหาคนมาแทนที่นายหญิง

แล้วจู่ๆทุกอย่างมันก็แปลกไป ในตอนที่เธอทุบหัวนายเหนือด้วย..ไม้เบสบอล (เสียงสะอื้น) มันไม่ควรเกิดขึ้นได้เลยครับ เธอไม่น่าจะทำแบบนั้นได้ (เสียงเงียบไป 8 นาที) ...ผมก็ไม่เข้าใจเหมือนกันว่าทำไมผมขัดขืนนายหญิงไม่ได้… ผมไม่เคยเป็นแบบนี้มาก่อน มันเหมือนกับว่าจู่ๆเธอก็คือนายเหนือของตระกูลไวน์การ์ด….

เธอสั่งให้ผม ‘ฆ่า’ นายเหนือ (เสียงร้องไห้ดังแทรกเข้ามา) เธอวางแผนให้ผมนำเขาไปฆ่าในสวนสาธารณะ เธอกลัวว่าตำรวจจะตรวจเจอรอยเลือดภายในบ้าน ผมแบกร่างของนายเหนือออกจากท้ายรถ แล้วแทงเขาที่หัวใจด้วยมีดทำครัวในบ้าน

สิ่งเดียวที่พลาดคือ มีคนมาเห็นเข้า ผมไม่ทันได้ฝังร่างของนายท่าน ผมพยายามทำลายหลักฐานตามที่นายหญิงสั่ง แต่เพราะผมกลัว..ผมกลัวมาก ผมรีบขับรถออกจากที่นั่น…..เพราะแบบนั้น พวกคุณถึงสงสัยว่าทำไมรถของผมถึงยังจอดอยู่ที่บ้านได้…

นายหญิงพยายามโยนความผิดให้เจคอบ แต่เมื่อมันไม่สำเร็จ...สุดท้ายเธอพยายามหนีและฆ่าผมเพื่อปิดปาก ผมพยายามขัดขืน แต่ด้วยอำนาจผมทำอะไรได้ไม่มาก เธอแข็งแกร่งกว่าเมื่อก่อนมาก (เสียงร้องไห้ดังขึ้นอีกครั้ง) เธอฆ่าองครักษ์ทุกคนก่อนจะแปลงร่างหนีไป...ผมรู้แค่เท่านี้จริงๆครับ”